Komisijos reglamentas (EB) Nr. 822/2000
2000 m. balandžio 19 d.
taikantis sumažinimo koeficientą grąžinamųjų išmokų sertifikatams už į Sutarties I priedą neįtrauktas prekes, kaip numatyta Reglamento (EB) Nr. 1222/94 6b straipsnyje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. gruodžio 6 d. Tarybos reglamentą (EB) Nr. 3448/93, nustatantį prekybos priemones dėl tam tikrų prekių, pagamintų iš perdirbtų žemės ūkio produktų [1] su paskutiniais pakeitimais, padarytais Komisijos reglamentu (EB) Nr. 2491/98 [2], ypač į jo 8 straipsnio 3 dalies pirmą pastraipą,
atsižvelgdama į 1994 m. gegužės 30 d. Komisijos reglamentą (EB) Nr. 1222/94, nustatantį bendras išsamias eksporto grąžinamųjų išmokų už tam tikrus žemės ūkio produktus, eksportuojamus kaip į Sutarties I priedą neįtrauktos prekės, skyrimo sistemos taikymo taisykles ir tokių grąžinamųjų išmokų sumos nustatymo kriterijus [3] su paskutiniais pakeitimais, padarytais Reglamentu (EB) Nr. 701/2000 [4], ypač į jo 6b straipsnio 6 ir 8 dalis,
kadangi:
(1) Už jau išduotus sertifikatus susikaupusios prašomos grąžinamųjų išmokų sumos sudaro 305159263 eurus. Ši suma, sudėjus ją su sumomis už paraiškas, paduotas nuo 2000 m. balandžio 10 d. iki 14 d. ir paimtas kasmetiniu pagrindu, gali neleisti Komisijai įvykdyti savo įsipareigojimų pagal Reglamento (EB) Nr. 1222/94 6b straipsnio 8 dalį.
(2) Dėl to minėtą savaitę sertifikatų forma prašomoms sumoms turi būti taikomas sumažinimo koeficientas, skaičiuojamas pagal 6b straipsnio 3 ir 4 dalis,
PRIĖMĖ ŠĮ REGLAMENTĄ:
1 straipsnis
Sertifikatuose nustatytoms grąžinamųjų išmokų sumoms už nuo 2000 m. balandžio 10 d. iki 14 d. paduotas paraiškas taikomas 0,68 sumažinimo koeficientas.
2 straipsnis
Šis reglamentas įsigalioja 2000 m. balandžio 21 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. balandžio 19 d.